নেট রেজিস্টার টনেজ

নেট রেজিস্টার টনেজ (NRT, nrt, n.r.t.) বা সর্বমোট নিবন্ধিত টন, হলো একটি জাহাজের কার্গো বহনের সক্ষমতা, যা "রেজিস্টার টন" এককে প্রকাশ করা হয়, যেখানে প্রতিটি রেজিস্টার টন সমান । এটি মোট রেজিস্টার টনেজ থেকে আয়-উপার্জনহীন (non-revenue-earning) স্থান যেমন ইঞ্জিন রুম, জ্বালানি ট্যাংক এবং নাবিকদের থাকার স্থান বাদ দিয়ে হিসাব করা হয়।Units and Systems of Measurement Their Origin, Development, and Present Status . National Institute of Standards and Technology. 

নেট টনেজ মূলত সেই পরিস্থিতিতে ব্যবহৃত হয় যেখানে একটি জাহাজের আয়-উপার্জনের সক্ষমতা গুরুত্বপূর্ণ, এর মোট আকার নয়। নেট রেজিস্টার টনেজ কোনো জাহাজের ওজন বা কার্গোর ওজনের পরিমাপ নয় এবং এটি ডেডওয়েট টনেজ বা স্থানচ্যুতির সঙ্গে গুলিয়ে ফেলা উচিত নয়।

আন্তর্জাতিক সামুদ্রিক সংস্থা (IMO) ২৩ জুন ১৯৬৯ সালে আন্তর্জাতিক জাহাজ টনেজ পরিমাপ কনভেনশন গৃহীত করার মাধ্যমে মোট ও নেট রেজিস্টার টনেজের পরিবর্তে মোট টনেজ এবং নেট টনেজ প্রবর্তন করে। নতুন টনেজ নিয়ম ১৮ জুলাই ১৯৮২ সালে কার্যকর হয়, তবে পুরনো জাহাজগুলোর জন্য ১২ বছরের একটি রূপান্তরকাল (migration period) নির্ধারণ করা হয় যাতে আর্থিকভাবে ন্যায়সঙ্গত ব্যবস্থা বজায় থাকে, কারণ বন্দরের ফি এবং অন্যান্য চার্জ সাধারণত জাহাজের টনেজ অনুযায়ী নির্ধারিত হয়।

১৮ জুলাই ১৯৯৪ সাল থেকে, গাণিতিক সূত্রের মাধ্যমে নির্ধারিত মোট ও নেট টনেজই একমাত্র আনুষ্ঠানিক পরিমাপ।International Convention on Tonnage Measurement of Ships . International Maritime Organization (IMO).  তবে পুরাতন জাহাজের বর্ণনার ক্ষেত্রে এখনও মোট ও নেট রেজিস্টার টনেজ ব্যবহৃত হয়।

 আরও দেখুন   
 টনেজ  
 টন#আয়তনের একক

 সূত্র